**Προεδρικές εκλογές** διεξήχθησαν στη Λευκορωσία στις 11 Οκτωβρίου 2015. Ο επί πολλά χρόνια πρόεδρος Αλεξάντερ Λουκασένκο διεκδίκησε για 5η φορά το προεδρικό αξίωμα, έχοντας κερδίσει όλες τις προηγούμενες προεδρικές εκλογές από την ανεξαρτησία το 1991. Επανεξελέγη με ποσοστό 83,47% των ψήφων. Η επιλογή 'εναντίον όλων' συγκέντρωσε περισσότερες ψήφους από οποιονδήποτε υποψήφιο της αντιπολίτευσης.

Πλαίσιο
-------

Προτού διεξαχθούν οι εκλογές, 6 φυλακισμένοι πολιτικοί της αντιπολίτευσης αμνηστεύτηκαν από τον Λουκασένκο. Η κίνηση καλωσορίστηκε από την αποστολή των εκλογικών παρατηρητών που ανήκαν στον ΟΑΣΕ.
Συνολικά 8 υποψήφιοι προσπάθησαν να εγγραφούν με τη μέθοδο συλλογής υπογραφών (απαιτούντο 100.000). Ο Λουκασένκο κατήλθε ξανά ως ανεξάρτητος και ήταν μεταξύ των 5 υποψηφίων που συγκέντρωσαν περισσότερες από 100.000 υπογραφές. Πολλές υπογραφές κηρύχθηκαν άκυρες, με αποτέλεσμα να κατέλθουν τελικά στις εκλογές 4 υποψήφιοι.

Συνθήκες διεξαγωγής
-------------------

Η κυβέρνηση επέτρεψε να διεξαχθεί ένα άτυπο συλλαλητήριο της αντιπολίτευσης στην πρωτεύουσα Μινσκ την παραμονή των εκλογών, χωρίς να εμποδιστούν οι διαδηλωτές από την αστυνομία. Ωστόσο, ο Λουκασένκο προειδοποίησε εναντίον των μετεκλογικών διαδηλώσεων διαμαρτυρίας. Την ίδια ημέρα, η Σβετλάνα Αλεξίεβιτς, νικήτρια του Νόμπελ Λογοτεχνίας του 2015, προειδοποίησε την Ευρώπη να προσέχει την κυβέρνηση του Λουκασένκο, την οποία κατηγόρησε ως "ήπια δικτατορία".

Οι διεθνείς παρατηρητές ανέφεραν αρκετές περιπτώσεις πρόωρης έναρξης ψηφοφορίας με τη χρήση βίας. Οι περιπτώσεις αυτές αφορούσαν φοιτητές κρατικών πανεπιστημίων. Οι "Υπερασπιστές των Ανθρωπίνων Δικαιωμάτων για Ελεύθερες Εκλογές" επίσης κατέγραψαν την υπερβολική συμμετοχή (οι μισοί από τους ανεξάρτητους παρατηρητές σημείωσαν ότι ο πραγματικός αριθμός των πρόωρων ψηφοφόρων δεν ταίριαζε με την επίσημη συμμετοχή στις εκλογές) και αναίτια επέμβαση στο έργο των παρατηρητών.

Την ημέρα των εκλογών, οι ανεξάρτητοι εκλογικοί παρατηρητές ανέφεραν αρκετές παραβάσεις στη διάρκεια των εκλογών. Στο 24ο εκλογικό τμήμα του Σαλιχόρσκ, ο αριθμός των ψηφοφόρων ανακοινώθηκε ότι έφτασε τους 1.190, ενώ ο ανεξάρτητος παρατηρητής μέτρησε μόνο 808 άτομα. Ένα παρόμοιο περιστατικό έλαβε χώρα στο Μπαμπρούισκ, όπου η επίσημη συμμετοχή σε 3 εκλογικά τμήματα διέφερε από τους υπολογισμούς των παρατηρητών σε αρκετές εκατοντάδες ψηφοφόρους στα τμήματα εκείνα. Δεν επετράπη στον παρατηρητή να δει την διαδικασία καταμέτρησης.

Στην πόλη Σλόνιμ, ένας ανεξάρτητος παρατηρητής σημείωσε ότι δύο πακέτα ψηφοδελτίων με σταυρό είχαν ριχτεί στην κάλπη από νωρίτερα.

Αποτελέσματα
------------

Σύμφωνα με την Κεντρική Εφορευτική Επιτροπή, ποσοστό άνω του 36% των ψηφοφόρων χρησιμοποίησαν τη διαδικασία της πρώιμης ψηφοφορίας, σε υψηλότερο ποσοστό σε σχέση με τα προηγούμενα έτη. Η συνολική προσέλευση στις κάλπες ήταν 87,22% – το υψηλότερο στην περιοχή Βιτέμπσκ με 91,08% και το χαμηλότερο στο Μινσκ με 74,38%. Ο Αλεξάντερ Λουκασένκο κέρδισε τις εκλογές με ποσοστό 83,47% των ψήφων.


| Υποψήφιος | Κόμμα | Ψήφοι | % |
| --- | --- | --- | --- |
|  | Αλεξάντερ Λουκασένκο | Ανεξάρτητος | 5.102.478 | 83,47 |
|  | Τατσιάνα Καράτκεβιτς | Λαϊκό Δημοψήφισμα | 271.426 | 4,44 |
|  | Σεργκέι Γκαϊντούκεβιτς | Δημοκρατικό Κόμμα Φιλελευθέρων | 201.945 | 3,30 |
|  | Νικολάι Ουλάχοβιτς | Λευκορωσικό Πατριωτικό Κόμμα | 102.131 | 1,67 |
| Εναντίον όλων | 386.225 | 6,32 |
| Άκυρα/λευκά ψηφοδέλτια | 48.808 | 0,80 |
| **Σύνολο** | **6.113.013** | **100** |
| Εγγεγραμμένοι ψηφοφόροι/συμμετοχή | 7.008.682 | 87,22 |
| Πηγή: Belta |

Παραπομπές
----------

1. ↑  «Parliament approves 11 October 2015 as Belarus president election date». Belta. 30 Ιουνίου 2015. Αρχειοθετήθηκε από το πρωτότυπο στις 4 Ιουλίου 2015.
2. ↑  «European Union on course to lift Belarus sanctions despite vote concerns». DNA India. 12 Οκτωβρίου 2015.
3. ↑  «Number of voter signatures in the signature lists» (PDF). *Central Election Commission*. Αρχειοθετήθηκε από το πρωτότυπο (PDF) στις 11 Οκτωβρίου 2016. Ανακτήθηκε στις 16 Νοεμβρίου 2015.
4. ↑  «Preliminary data about true signatures to nominate candidates for Belarus presidency released». Belta. 1 Σεπτεμβρίου 2015. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 16 Νοεμβρίου 2015.
5. ↑  Republic of Belarus IFES
6. ↑  «Belarus' Alexander Lukashenko Looks to Eased Sanctions But OSCE Queries Poll». NDTV. 12 Οκτωβρίου 2015.
7. 1 2  The Human Rights Center "Viasna". «Final report on early voting at the elections of President of the Republic of Belarus in 2015». *spring96.org*. Ανακτήθηκε στις 12 Οκτωβρίου 2015.
8. ↑  «Минск: На предприятиях и в общежитиях принуждают голосовать досрочно». Αρχειοθετήθηκε από το πρωτότυπο στις 27 Ιανουαρίου 2019. Ανακτήθηκε στις 16 Νοεμβρίου 2015.
9. ↑  «В государственных вузах наблюдается давление на студентов в связи с выборами». Αρχειοθετήθηκε από το πρωτότυπο στις 8 Οκτωβρίου 2015. Ανακτήθηκε στις 16 Νοεμβρίου 2015.
10. ↑  The Human Rights Center "Viasna". «Barysaŭ: chairman consults higher commission before announcing results of voting». *spring96.org*. Ανακτήθηκε στις 12 Οκτωβρίου 2015.
11. ↑  The Human Rights Center "Viasna". «Salihorsk PEC No. 24 overestimates turnout by four hundred people». *spring96.org*. Ανακτήθηκε στις 12 Οκτωβρίου 2015.
12. ↑  The Human Rights Center "Viasna". «Babrujsk: massive overestimation of turnout on election day». *spring96.org*. Ανακτήθηκε στις 12 Οκτωβρίου 2015.
13. ↑  The Human Rights Center "Viasna". «Observer registers stuffing of ballots at polling station No. 11 in Slonim». *spring96.org*. Ανακτήθηκε στις 12 Οκτωβρίου 2015.
14. ↑  «Рекорд пал. Досрочно проголосовали 36,05% избирателей». *TUT.BY*. Αρχειοθετήθηκε από το πρωτότυπο στις 12 Οκτωβρίου 2015. Ανακτήθηκε στις 12 Οκτωβρίου 2015.
15. 1 2  «Сведения о результатах голосования 11 октября 2015 года» (PDF). Αρχειοθετήθηκε από το πρωτότυπο (PDF) στις 17 Οκτωβρίου 2015. Ανακτήθηκε στις 16 Νοεμβρίου 2015.
16. ↑  «Выборы Президента Республики Беларусь 2015». Αρχειοθετήθηκε από το πρωτότυπο στις 11 Οκτωβρίου 2015. Ανακτήθηκε στις 12 Οκτωβρίου 2015.
17. ↑  Belta: Лукашенко победил на выборах Президента Беларуси